
ЕВРАЗИЯ ӨКМӨТТӨР АРАЛЫК КЕҢЕШИ

ТЕСКЕМЕ

	2023-жылдын «8» июну
	№ 13
	Сочи шаары




2022-жылы Евразия экономикалык комиссиясынын чечимдеринин долбоорлорунун жөнгө салуучу таасирине баа берүүнү жүргүзүүнүн мониторинги жөнүндө

Жогорку Евразия экономикалык кеңешинин 2020-жылдын                             11-декабрындагы № 12 чечими менен бекитилген 2025-жылга чейин Евразия экономикалык интеграциясын өнүктүрүүнүн стратегиялык багыттарынын II бөлүмүнүн 9.1.6 жана 9.1.15-пунктчаларын ишке ашыруунун алкагында Евразия экономикалык комиссиясынын 2022-жылы Евразия экономикалык комиссиясынын чечимдеринин долбоорлорунун жөнгө салуучу таасирине баа берүүнү жүргүзүүнүн мониторинги жөнүндө ар жылдык отчету жөнүндө, Евразия экономикалык бирлигинин органдарынын ченемдик-укуктук мүнөздөгү актыларынын ишкердик ишмердүүлүктү жүргүзүү шарттарына иш жүзүндөгү таасирине баа берүү механизмин киргизүү жөнүндө жана Евразия экономикалык бирлигинде ишкердик ишмердүүлүктү жүргүзүү шарттарына таасир этиши мүмкүн болгон Евразия экономикалык бирлигинин алкагындагы эл аралык келишимдердин долбоорлорунун жөнгө салуучу таасирине баа берүү жол-жоболорун өткөрүү үчүн укуктук негизди түзүү жөнүндө маалыматын эске алып:
1. Евразия экономикалык комиссиясы төмөнкүлөр боюнча иштерди улантсын:
- Евразия экономикалык комиссиясынын чечимдеринин долбоорлорунун жөнгө салуучу таасирине баа берүү жол-жоболорун өркүндөтүү боюнча; 
- Евразия экономикалык комиссиясынын кабыл алынган чечимдеринин иш жүзүндөгү таасирине баа берүү механизмин киргизүү боюнча; 
- Евразия экономикалык бирлигинде ишкердик ишмердүүлүктү жүргүзүү шарттарына таасир этиши мүмкүн болгон Евразия экономикалык бирлигинин алкагындагы эл аралык келишимдердин долбоорлорунун жөнгө салуучу таасирине баа берүү жол-жоболорун өткөрүү үчүн укуктук негиздерди түзүү боюнча.
2. Ушул тескеме Евразия экономикалык бирлигинин расмий сайтына жарыяланган датадан тартып күчүнө кирет.

Евразия өкмөттөр аралык кеңешинин мүчөлөрү:

